

REPUBLIKA HRVATSKA

ŽUPANIJSKO DRŽAVNO ODVJETNIŠTVO

U S I S K U

BROJ: A-104/2019

Sisak, 21. listopada 2019.

JH/MR

Na temelju članka 52. stavak 1. točka 8. Zakona o državnom odvjetništvu (Narodne novine broj 67/18) i Uredbe o sastavljanju i predaji Izjave o fiskalnoj odgovornosti i Izvještaja o primjeni fiskalnih pravila (Narodne novine 95/2019), županijska državna odvjetnica u Županijskom državnom odvjetništvu u Sisku dana 21. listopada 2019. donijela je sljedeći akt

**PROCEDURA**

**BLAGAJNIČKOG POSLOVANJA**

Članak 1.

Ovim aktom propisuje se procedura uplata i isplata putem blagajne proračunskih sredstava u Županijskom državnom odvjetništvu u Sisku.

Članak 2.

Procedura se provodi na sljedeći način:

|  |  |  |  |  |
| --- | --- | --- | --- | --- |
| TIJEK KRETANJA DOKUMENTA | OPIS AKTIVNOSTI | NADLEŽNOST | ROK IZVRŠENJA | POPRATNI DOKUMENTI |
| 1 | 2 | 3 | 4 | 5 |
| Prijenos sredstava sa računa i primitak gotovog novca u blagajnu | Kretanje naloga za isplatu gotovog novca prema potrebama i procjeni, uz specifikaciju | Voditelj Odjeljka materijalno-financijskog poslovanja, računovodstveni referent – financijski knjigovođa | Istog dana | Obrazac  HUB 3-1+2 |
| Primitak blagajne  –uplata u blagajnu | Zaprimanje gotovog novca u blagajnu uz ispostavu dokumentacije o uplati u blagajnu te kontrola iznosa gotovine | Voditelj Odjeljka materijalno-financijskog poslovanja, računovodstveni referent – financijski knjigovođa | Istog dana | Dokument -  Uplatnica sa pripadajućim brojem |
| Izdatak  blagajne  - isplata iz blagajne | Ispostava Isplatnica prema zahtjevima te isplata gotovine | Voditelj Odjeljka materijalno-financijskog poslovanja, računovodstveni referent – financijski knjigovođa | Istog dana | Rješenja o plaćanju svjedocima, pratiteljima i ostali troškovi poslovanja do 1.000,00 kn |
| Kreiranje blagajničkog izvještaja | Kreiranje blagajničkog izvještaja za određeno razdoblje | Voditelj Odjeljka materijalno-financijskog poslovanja, računovodstveni referent– financijski knjigovođa | Dnevno | Blagajnički izvještaj |
| Kontiranje | Razvrstavanje troškova iz blagajničkog izvještaja prema vrsti troška | Računovodstveni referent –financijski knjigovođa | Istog dana | Kontni plan |
| Knjiženje | Knjiženje u Glavnu knjigu prema zadanim kontima | Računovodstveni referent – financijski knjigovođa | Istog dana | Glavna knjiga |
| Odlaganje | Pohrana u registrator prema redoslijedu uplatnica i isplatnica | Računovodstveni referent –financijski knjigovođa | Nakon izvršenog knjiženja | Registrator blagajne |

Članak 3.

Ova Procedura objaviti će se na Oglasnoj ploči Županijskog državnog odvjetništva u Sisku i stupa na snagu danom donošenja.

ŽUPANIJSKA DRŽAVNA ODVJETNICA

Jadranka Huskić